Kaukjärvi (Kalanti)

Kaukjärvi on Uudenkaupungin Kalannissa sijaitseva järvi. Noin 11 hehtaarin suuruinen järvi sijaitsee kuusi kilometriä Kalannin kirkonkylän kaakkoispuolella. Kaukjärven lasku-uoma on noin 4 kilometrin pituinen Kaukjärvenoja, joka yhtyy Velluanjokeen Kuuvantakan kylässä.

Kaukjärvi on noin kilometrin pituinen, ja enimmillään vain noin 100 metrin levyinen. Kaukjärven eteläranta on jyrkkää kalliorantaa, mutta itäpäästään se on soistunut ja järvestä on maatunut irti noin hehtaarin suuruinen lampi Vähäjärvi.

Kaukärven vieressä kulkee yhdystie 1953. Järven etelärannalla on yleinen uimaranta, jossa toimii myös paikallisen kyläyhdistyksen ja pienviljelijäyhdistyksen ylläpitämä sauna. Kaukjärveen ja sen ympäristöön liittyy paljon erilaisia kansantarinoita. Erään mukaan järven eteläpuolella sijaitseva Maijankallio on saanut nimensä paikalla roviolla poltetusta piiasta, joka oli surmannut lapsensa.

Lähteet 

Varsinais-Suomen järvet